Diumenge 29 de Març.Per aquest diumenge, l'Ignacio havia preparat aquesta sortida per anar a Torrelles i veure'n els cirerers plens de flors. El temps però, s'ens ha posat en contra i despres d'un dissabte plujós, aquest matí continua plovisquejant i això, com be sabeu, no és gens engrescador a l'hora de sortir amb les bicis.Així que a les 9h del matí (les 8h a tots els efectes, doncs hem canviat l'hora aquesta nit), només 4 dels 17 que havíem de ser, ens trobem a la plaça i decidim que farem una volta més curta. Anirem a donar un passeig pels camps de cirerers de Sant Boi i Sant Climent. Pugem cap al barri de Can Carreres, per on agafem el camí que va fins a l'estret de roques i que passa entre camps de cirerers. Quan som dalt la carena on es veuen les dues vessants, la de Sant Boi i la Sant Climent, ens aturem una estona per veure les flors de prop i aprofitem que fa una ullada de sol per esmorzar. El paisatge està preciós i només s'en pot gaudir un parell de setmanes d'aquesta blancor. Baixem cap a Sant Climent i anem a visitar el Museu d'Eines del Pagès. Un recull d'estris de la antiga vida rural del nostre entorn força interessant. Està ubicat a la rectoria de l'Esglèsia de Sant Climent i el seu jardí. Ens hi passem una bona estona. Tornem cap a casa passant per Viladecans i arribem a l'estació prop de les 2h. on ens acomiadem de la Lali que torna a Barcelona amb el carrilet.Una sortida improvisada però molt xula!................M.Àngels................
Dissabte, día 21, quatre membres del nostre grup vam fer una sortida prospectiva per Vilafranca del Penedès i veure'n les possibles rutes per a fer en bici. Anem amb carrilet fins a l'Hospitalet i amb la Renfe fins a Vilafranca. Un cop allà, sortim de la estació amb les bicis i anem directament a l'ajuntament, on ens donen tota la informació que els demanem. És día de mercat i els carrers son ben atapeïts de gent. Decidim fer una de les rutes indicades en un dels fulletons que ens han donat, la de la muntanya de Sant Pau.Sortim del nucli urbà per un camí envoltat de vinyes i que poc a poc va pujant el desnivell fins a arribar a l'ermita.És un espai on hi ha taules i una font. L'ermita està excavada dins la pedra i és anterior a l'any 1366. Dinem asseguts en una de les taules disfrutant d'una magnifica vista.Ja havent dinat, baixem de nou cap el poble on ens passegem pels carrers ara sense gent, doncs el mercat ja s'acabat. Despres de prendre un cafè i com que encara tenim temps, fem un tros d'un altre de les rutes que surten de Vilafranca en direcció contraria a la que em fet al matí. Llegim que en aquest camí hi ha un curiós pi que per les seves dimensions, 14 mt. d'alçada i 360 cm de perimetre del tronc, cal donar a coneixer. Després de buscar-lo una estona i gràcies a les indicacións d'un pagès, trobem el "Pi de la Serreta" amagat enmig del bosc. Passegem una estona per aquell indret on hi trobem uns quants esparrecs.Tornem cap a l'estació doncs s'ha fet l'hora de tornar cap a casa. Vilafranca te un nucli peatonal per on s'hi passeja molt bé amb les bicis amb molts punts d'aparcament i moltes rutes per a coneixer el seu entorn. És un bon lloc per proposar de fer-hi una sortida amb tota la colla.Molt bé per a Vilafranca i la seva Mobilitat Sostenible!! .................M. Àngels.................
Aquest diumenge passat i en el lloc habitual de trobada, la plaça de l'Ajuntament, ens reunim prop de quaranta persones, tot un èxit!Aquesta sortida ha tingut més difusió perque la vam anunciar a la revista "Viure Sant Boi".Cap a dos quarts d'onze sortim pel pont de la barca i travessem el riu per continuar tranquil·lament riu amunt, fins a Molins de Rei.Creuem el poble per anar a trobar el camí que s'endinsa cap a la serra de Collserola i que ens durà fins la Rierada, un nucli de població pertanyent a Molins de Rei per on hi passa la riera de Vallvidrera o de la Rierada. Abans de començar la pujada, fem una parada per esmorzar prop de la masia de Can Revella. Allà el grup es divideix, i mentre uns es queden descansant en aquesta esplanada, la resta pugem fins el lloc de destí. El camí va seguint el curs d'aquesta riera amb un ambient ombrívol i humit, on haurem de travessar varies vegades el pas de l'aigua amb les bicis.L'únic entrebanc que ens trobem és un arbre caigut per la ventada del passat Gener enmig del camí. Allà hem de baixar de les bicis i passar-les ajagudes per sota. Un cop salvat això, continuem fins a arribar al punt final, "La Rierada".Prenem un refresc en una de les taules de Can Castellvi , una antiga masia on ara hi ha un restaurant. Es pot visitar la granja on hi ha una gran varietat d'animals. El camí de tornada, tot i que donem una mica més de volta per no passar un altre cop per sota de l'arbre caigut, és molt més ràpid, tot és camí de baixada.Ens retrobem amb la colla i tornem cap a Sant Boi per la vora del riu i amb el vent en contra. Pel camí trobem un ciclista alemany que busca el camí per anar cap a mar. La Marta, que aprofita per practicar l'alemany, li diu que vingui amb nosaltres fins a Sant Boi, on ens acomiadem d'ell després d'haver-li indicat el camí per anar cap al Prat. Arribem una hora més tard del que havíem previst. Potser no era la sortida més indicada per fer amb un grup tant nombrós, ja que venien molts nens i hem hagut de parar moltes vegades per a reunificar el grup i per això s'ha allargat més del compte, però tot ha anat força bé. .................M.Àngels.................
Hola a tots i a totes,El diumenge dia 29 de març us proposo sortir a veure els cirerers florits, a Torrelles de Llobregat.Avui mateix he pogut confirmar la sortida amb un pagés que té uns cirerers i altres fruiters i horta que conrea de forma ecològica.La sortida començaria a les 9:00 desde Sant boi a la plaça de l'ajuntament. Hem de pedalar fins a la colonia güell i allà agafarem el tren fins Sant Vicenç dels Horts. Desde l'estació anirem fins al carrer riu nº 8 seu de l'agrobotiga can-perol on ens aguarda en Jaume que ens convidarà a veure el seu camp.Per anar fins a Torrelles de Llobregat agafarem la carretera BV 2002 i arribarem fins als seus camps.Una vegada allà veurem els cirerers florits fins l'hora de tornada abans de dinar.El nivell és mig per la pujada a Torrelles.Vigileu amb el canvi d'hora¡¡¡¡¡¡¡¡¡¡¡¡¡¡¡¡¡¡¡¡Es important que confirmeu abans del dimecres la vostra assistència per saber quants serem.Heu d'enviar un correu electrònic a bicibaix@gmail.comHi ha places limitades, màxim 15 persones.Responsable, Ignacio Morán
A les 10 del matí arribem al punt de trobada d'aquesta sortida que organitzen la gent d'Esquerra de Sant Boi.Des del Pont de la barca anem vorejant el riu pel camí del sorral fins a arribar a Can Comas on fem una parada per a veure la "pedra de la barca" que havia estat a Sant Boi per indicar on es creuava el riu en barca pels volts del l'any 1739. Aquesta pedra se la va emportar el riu i la van trobar anys més tard al Prat. Segons ens va explicar en Josep Maria Cervelló, després de negociacions no s'ha pogut arribar a l'acord de que ens sigui retornada, de moment.... per això en el nou pont d'accés al riu s'hi ha posat una rèplica d'aquesta pedra. Esperem que algun dia hi poguem posar l'autèntica.Després fem un altre tros de camí fins a arribar a un dels Espais Naturals del Delta, el de cal Tet- ca l'Arana on hi parem una estona i continuem l'últim tram fins a arribar al mar.Una estona de descans en aquest punt d'arribada on pugem al mirador per veure'n el paissatge.De nou en Josep Maria Cervelló, molt bon coneixedor d'aquests paratges, ens en fa una interessant explicació.Cap a dos quarts d'una comencem el camí de tornada a Sant Boi i amb poc més d'una hora ja hi hem arribat.Ens acomiadem de tothom i el nostre grup decidim anar a fer un merescut vermut.Ha estat una sortida molt agradable i interessant! M.Àngels
Diumenge 8 de març, a les 16h, Plaça de l'Ajuntament de Sant Boi. Prepareu-vos per a fer una pedalada de tarda que acabarà amb ball fins les 21h. Es prega confirmar assistència. Marta: 93 654 15 18, mpombo@xtec.catAquí teniu les fotos que l'Albert va fer de l'anterior pedalada amb ball